Den Norske Advokatforening

Den Norske Advokatforening, også kjent som Advokatforeningen, er en profesjons- og interesseorganisasjon for advokater i Norge. Foreningen ble stiftet i 1908 under navnet Den Norske Sagførerforening, etterhvert skrevet Den Norske Sakførerforening. Foreningen har i dag en sentral ledelse med representantskap, hovedstyre, arbeidsutvalg, generalsekretær, faste utvalg, faggrupper og komiteer. Advokatforeningen er dessuten delt inn i 19 geografiske kretser med hvert sitt kretsstyre.

 Virksomhet
Foreningen har stor aktivitet som er rettet både innad overfor medlemmene og utad overfor en rekke andre personer, organisasjoner, institusjoner og offentlige myndigheter. Foreningen gir en del service til medlemmene, men stiller også krav til medlemmene om bl.a. faglig standard, god yrkesetikk («god advokatskikk») og årlig etterutdanning. Foreningens samfunnsengasjement viser seg blant annet i rettspolitikk og i arbeid med rettssikkerhet og gode rettsstatlige prinsipper. Den har samarbeid med internasjonale organisasjoner, rettshjelpsprosjekter og utenlandske advokatforeninger.  

Advokatforeningen har en nettjeneste, advokatenhjelperdeg.no, som gir informasjon om den enkelte advokats registrerte kontaktinformasjon og spesialkompetanse. Nettjenesten har også informasjon om forholdet mellom advokat og dennes oppdragsgiver (klient), om forberedelse til første møte med advokat, om juridiske forhold som er viktige i hverdagen, og om hvordan man kan «måle sin juridiske risiko». 

Advokatforeningen har en egen ordning for klage på advokaters opptreden. Foreningen har et «disiplinærutvalg» som tar imot klager, som kan gjelde at en advokat har opptrådt i strid med foreningens «Regler for god advokatskikk», eller at en advokat krever for høy betaling (salær). 

Advokatforeningen utgir Advokatbladet, som utkommer 9 ganger i året i et opplag på ca. 10 000.  

Medlemmer
Advokatforeningen har om lag 10 000 medlemmer, hvorav ca. 5 500 er privatpraktiserende advokater, 1 300 er internadvokater, 500 er organisasjonsadvokater og 1700 er advokatfullmektiger. Om lag 90 % av alle advokater i Norge, er medlemmer i Advokatforeningen. Generalsekretær er Merete Smith. 

 Politiske aksjoner 
 2021–2022 
I 2021 innledet Advokatforeningen en politisk aksjon – beskrevet av foreningen som en streik og av justisministeren som en boikott – for å få økt rettshjelpssats og få forhandlingsrett om rettshjelpssatsen. Aksjonen innebærer at foreningens medlemmer nekter å ta straffesaker i Norges Høyesterett.

 2024 
I 2024 innledet Advokatforeningen på nytt en politisk aksjon for å få økt rettshjelpsatsene. Foreningen besluttet at  de særskilte advokatene ikke skulle påta seg oppdrag i retten over en fire ukers periode.

 Ledere 
Hovedstyrets ledere har vært
 1894–1898	A. C. Bonnevie
 1898–1899	H. S. Dahl
 1899–1900	Fr. Stang Lund
 1900–1903	Carl Unger
 1903–1904	Johan Bredal
 1904–1907	Harald Nørregaard
 1907–1908	Harald Mortensen
 1908–1916	Karl Lous
 1916–1922	Fr. Stang Lund
 1922–1926	Johan Bredal
 1926–1930	Carl Lundh
 1930–1933	Arthur Skjelderup
 1934–1938	Gustav Heiberg
 1938–1941	Valentin Voss
 1941 og 1945–1947	Henning Bødtker
 1947–1951	Christian L. Jensen
 1951–1955	Einar Grette
 1955–1959	Finn Arnesen
 1959–1961	Sven Arntzen
 1961–1965: Eiliv Fougner
 1965–1968: J. C. Mellbye
 1968–1971: H. E. Helliesen
 1971–1973: Kjell Haavind
 1973–1976: Trond Buttingsrud
 1976–1979: Per Brunsvig
 1979–1982: Johan Hjort
 1982–1985: Jan Villum
 1985–1988: Hans Stenberg-Nilsen
 1988–1991: Pål Lorentzen
 1991–1994: Helge Jakob Kolrud
 1994–1997: Bjørg Ven
 1997–2000: Atle Helljesen
 2000–2003: Helge Aarseth
 2003–2008: Anders Ryssdal
 2008–2012: Berit Reiss-Andersen
 2012–2016: Erik Keiserud
 2016–2020: Jens Johan Hjort
 2020–2024: Jon Wessel-Aas
 2024–: Siri Teigum

Advokatforeningens talentpris
Talentprisen er en er en årlig pris for advokatbransjen som er blitt utdelt siden 2012. Tidligere gikk prisen til advokatfirmaer, men siden 2021 hedrer den individuelle medarbeidere. Per 2022 var tingrettsdommer Ingebjørg Tønnessen juryleder.

 ÅrTemaVinner 2012 Kvinner i advokatbransjen Advokatfirmaet Hjort 2013 Utvikle og beholde talenter ved å sikre mangfold Advokatfirmaet Selmer 2014 Mulighet til å arbeide internasjonalt Wikborg Rein 2015 Balanse mellom jobb og fritid Advokatfirmaet Mageli 2016 Pro bono, fleksibilitet og tillit til ansatte Advokatene på Storkaia 2017 Ordninger eller program som sikrer de unge en karriere videre i firmaet Advokatfirmaet Thommessen 2018 Arbeide med å fremme kjønnsbalanse Advokatfirmaet  Lund & Co 2019 Digital satsning Wikborg Rein 2020 Best på å tiltrekke seg og beholde talenter gjennom kompetanse- og talentutvikling Advokatfirmaet Wiersholm 2021 Årets leder/prinsipal Nicolai V. Skjerdal, Fend Advokatfirma 2021 Årets advokatfullmektig Servet Yildiz Stêrk, Advokatfirmaet Tveter og Kløvfjell 2022 Årets leder/prinsipal Anne-Sofie Rolfsjord, Bull & Co 2022 Årets advokatfullmektig Anne Katrine Sletbakk Ramstad, Wiersholm

 Se også 
 Advokatbevillingsnemnden
 Disiplinærnemnden for advokater
 Tilsynsrådet for advokatvirksomhet

Referanser

 Eksterne lenker 


 Advokatenhjelperdeg.no

Kategori:Norske yrkesorganisasjoner
Kategori:Juridiske organisasjoner
Kategori:Etableringer i 1908
Kategori:1908 i Norge